ร้านครัวปลาทู มีโอกาสได้ไปกินหลายครั้งแล้ว ตั้งแต่ยังเป็นนักศึกษาที่บางแสน ด้วยรสชาติที่อร่อยถูกปาก และความสดของวัตถุดิบ
บรรยากาศร้านร่มรื่นดี มีต้นไม้ และหลังคาบังแดดร้อนๆของบางแสน ร้านก็ค่อนข้างกว้างพอสมควร

รสชาติอาหาร
วันนี้สั่ง 
เนื้อปูผัดผงกะหรี่ ปูสดดีเนื้อแน่น กัดแล้วไม่เสียรสชาติหวารๆของปู ปรุงได้รสพอดี ไม่หวาน หอมผงกะหรี่ดี

ปลาทูต้มมะนาว เป็นปลาทูสด เนื้อแน่น อร่อย น้ำซุปออกเปรี้ยวนำ เค็มตาม ซดแล้วจี๊ด ถึงใจ คลายเลี่ยน ของปูผัดผงกะหรี่ได้ดี

ยำหอยนางรม จานนี้หอยไม่สดเท่าไร อาจเพราะช่วงสงกรานต์ เลยหาหอยสดวันต่อวันไม่ได้ เลยต้องใช้หอยที่แช่เย็น แต่รสยำโอเค เปรี๊ยวนำหวานเค็มตามมาพร่อมกัน กินกับตะไคร้หั่นแว่นก็สามารสทดแทนความไม่สดนักของหอยได้

ผัดผักรวมมิตรทะเล รสชาติดีตามมาตรฐาน ปริมาณ และขนาดกุ้งดี โดยเฉพาะปลาหมึก ใหญ่มาก ชิ้นโต และสด เนื้อดี เคี้ยวหนึบๆ อร่อย

ข้อดีของร้านนี้ และร้านอาหารทะเลในเมืองติดทะเลคือ ของทะเลจะสด เลยทำให้อาหารอร่อยเป็นทุน คราวนี้ก็อยู่ที่การปรุงว่ารสชาติจะดีสู้วัตถุดิบหรือไม่ ซึ่งร้านครัวปลาทูปรุงออกมาได้ดี ไม่แพ้ความสดของกุ้ง หอย ปู ปลาเลยจริงๆ

ที่จริงมีเมนูเด็ดหลายรายการ ลองอ่านรีวิวของท่านอื่นประกอบได้ครับ

สรุป
รสชาติ 9
ปริมาณ 9
ราคา 9 ถือว่าคุ้มกับรสชาติและปริมาณ
บริการ 7 เด็กเสริฟ ชิวไปนิด      อาจต้องเรียกซ้ำบ้าง
ความเร็ว8
จอดรถ 9 ที่จอดกว้างขวาง แต่ไม่อยู่ในร่ม

ี



